-PROIECT-

HOTĂRÂRE

pentru modificarea și completarea Hotărârii Guvernului nr. 717/2009 privind aprobarea normelor de implementare a programului "Noua casă"

În temeiul art. 108 din Constituţia României, republicată,

Guvernul României adoptă prezenta hotărâre.

**ARTICOL UNIC**

Hotărârea Guvernului nr.717/2009 privind aprobarea normelor de implementare a programului "Noua casă" publicată în Monitorul Oficial al României, Partea I, nr. 418 din 18 iunie 2009, cu modificările şi completările ulterioare, se modifică și se completează după cum urmează:

1. La anexa nr.1 alineatul (27) al articolului 3 se modifică și va avea următorul cuprins:

”(27) Plafoanele anuale ale garanţiilor care pot fi emise în cadrul programului potrivit art. 1 alin. (6) din Ordonanţa de urgenţă a Guvernului nr. 60/2009, aprobată cu modificări şi completări prin Legea nr. 368/2009, cu modificările şi completările ulterioare, se alocă la solicitarea finanţatorilor participanţi de către FNGCIMM, cu acordul Ministerului Finanţelor, în funcţie de ponderea garanţiilor acordate în favoarea fiecărui finanţator în totalul garanţiilor acordate în cadrul programului în anul precedent sau de la începutul anului în cazul alocării de plafoane suplimentare sau în cazul alocării rezervei nealocate la începutul anului.”

1. La anexa nr.1 după alineatul (48) al articolului 3 se introduce un nou alineat, alineatul (49), cu următorul cuprins:

"(49) Pentru anul 2021 se alocă un plafon al garanţiilor care pot fi emise potrivit art. 1 alin. (6) din Ordonanţa de urgenţă a Guvernului nr. 60/2009, aprobată cu modificări şi completări prin Legea nr. 368/2009, cu modificările şi completările ulterioare, de 1.500 milioane lei."

1. La anexa nr.1, partea introductivă a alineatului (1) al articolului 4 se modifică și va avea următorul cuprins:

”(1) Convenția prevăzută la art.1 alin (12) din Ordonanța de urgență a Guvernului nr.60/2009, denumită convenția privind implementarea Programului, va cuprinde, fără a se limita la acestea, clauze privind:”

1. La anexa nr.1, literele r) și s) ale articolului 5 se modifică și vor avea următorul cuprins:

”--------------------------------------------------------------------------------------------------------------------

 r) promisiune unilaterală de creditare - document prin care finanţatorul îşi exprimă disponibilitatea de a acorda o finanţare în condiţiile prevăzute la art. 1 alin*. (7)* din Ordonanţa de urgenţă a Guvernului nr. 60/2009, aprobată cu modificări şi completări prin Legea nr. 368/2009, cu modificările şi completările ulterioare, unui beneficiar care, la data acordării acesteia, se încadrează în criteriile de eligibilitate ale programului. Documentul are valabilitate pe perioada de construcţie a locuinţei, dar nu mai mult de 18 luni; lul nanțatorilor

s) promisiune de garantare - document emis de FNGCIMM finanţatorului, prin care FNGCIMM îşi exprimă intenţia de a garanta, în condiţiile prevăzute la art. 1 alin. *(7)* din Ordonanţa de urgenţă a Guvernului nr. 60/2009, aprobată cu modificări şi completări prin Legea nr. 368/2009, cu modificările şi completările ulterioare, finanţarea care va fi acordată beneficiarilor de către finanţator. Documentul are valabilitate pe perioada de construcţie a locuinţei, dar nu mai mult de 18 luni”.

1. La anexa nr.1, alineatul (2) al articolului 105 se modifică și va avea următorul cuprins:

”(2) Finanţatorul şi statul, reprezentat prin Ministerul Finanţelor, emit acordul pentru efectuarea plăţii despăgubirilor a căror valoare depăşeşte echivalentul în lei al sumei de 10.000 euro, dar care se încadrează în limita de până la 50% din valoarea creditului iniţial, prevăzută de art. 1 alin. *(*19*)* din Ordonanţa de urgenţă a Guvernului nr. 60/2009, aprobată cu modificări şi completări prin Legea nr. 368/2009, cu modificările şi completările ulterioare, către proprietarul locuinţei, cu respectarea prevederilor legale în vigoare.”

1. La anexa nr.1, alineatul (5) al articolului 107 se modifică și va avea următorul cuprins:

”(5) În condiţiile art. 1 alin. (17) şi (18) din Ordonanţa de urgenţă a Guvernului nr. 60/2009, aprobată cu modificări şi completări prin Legea nr. 368/2009, cu modificările şi completările ulterioare, după aprobarea de către finanţator a modificării contractului de credit, acesta transmite FNGCIMM solicitarea de novare a obiectului garanţiei, însoţită de dovada aprobării sale, precum şi documentele privind novarea care urmează să fie efectuată.”

1. La anexa nr.1, articolul 191 se modifică și va avea următorul cuprins:

”Art. 191

În situaţia achiziţiei unei locuinţe care se încadrează în una dintre categoriile prevăzute la art. 2 alin. (1) din hotărâre, beneficiarul va depune la finanţator o cerere de finanţare, însoţită de promisiunea bilaterală de vânzare a locuinţei. Finanţatorul, în urma constatării încadrării solicitantului în criteriile de eligibilitate referitoare la respectarea condiţiilor specifice prevăzute în normele sale interne, emite o promisiune unilaterală de creditare în condiţiile prevăzute la art. 1 alin. *(13)* din Ordonanţa de urgenţă a Guvernului nr. 60/2009, aprobată cu modificări şi completări prin Legea nr. 368/2009, cu modificările şi completările ulterioare, sub rezerva obţinerii unei promisiuni de garantare”

1. La anexa nr.2, literele a) și h) a articolului 1 se modifică și vor avea următorul cuprins:

”a) fac dovada cu declaraţie autentică pe propria răspundere că îndeplinesc condiţiile prevăzute la art. 1 alin. (5) din Ordonanţa de urgenţă a Guvernului nr. 60/2009 privind unele măsuri în vederea implementării programului "Noua casă", aprobată cu modificări şi completări prin Legea nr. 368/2009”

---------------------------------------------------------------------------------------------------------------------

”h) se obligă să asigure locuința achiziționată din finanțarea garantată împotriva tuturor riscurilor *potrivit normelor interne proprii ale finanțatorilor, pe toată durata finanțării garantate, la o valoare acceptată de o societate de asigurare, dar nu mai puțin decât valoarea de piață comunicată de finanțatori prin solicitarea de garantare*, iar drepturile derivând din polița de asigurare vor fi cesionate în favoarea statului român, reprezentat de Ministerul Finanțelor, și a finanțatorului, beneficiarul fiind ținut să facă dovada notificării cesiunii către asigurator. În caz de nerespectare de către beneficiar a obligaţiei de asigurare a locuinţei in conditiile sus-mentionate, finanţatorul are dreptul, fără a fi obligat, să procedeze la asigurarea locuinţei pe cheltuiala proprie şi să recupereze cheltuielile respective de la beneficiar”.

**PRIM-MINISTRU**

**Vasile-Florin Cîţu**